Luis Váez de Torres

Luisas Vaesas de Toresas (Luis Váez de Torres; g. ~1565 m. – m. po 1607 m.) – Ispanijos keliautojas, pirmasis atradęs sąsiaurį, skiriantį Australiją nuo Naujosios Gvinėjos.

Nėra žinoma nei tiksli keliautojo gimimo data nei vieta. Nors Toresas dažnai įvardijamas kaip portugalų keliautojas, nėra jokių tai patvirtinančių duomenų, visai tikėtina, kad jis buvo galisas.Estensen, M. (2006) Terra Australis Incognita: The Spanish Quest for the mysterious Great South Land, p. 115. Allen & Unwin, Australia. . Estensen notes that Don Diego de Prado y Tovar, a Spanish nobleman who accompanied Torres, refers to him in his account as a "Breton". Estensen points out that Spaniards then colloquially called Galicians Bretons, and that, therefore, Torres was almost certainly from Galicia.Hilder, B.(1980) The Voyage of Torres. University of Queensland Press, St. Lucia. 1980, "The Celtic zones par excellence, however, continued to be Galicia and Portugal." 'A history of Spain from the beginnings to the present day' by Rafael Altamira; translated by Muna Lee, 1966Journal of Diego de Prado y Tobar, State Library of New South Wales. ADLIB110326511 Accessed 18/1/2017. For the original account, see page 1 line 17 of the account by Dom Diego de Prado, signed by Captain Vaz de Torres and other officials in Manila on June 6, 1608, also page 10 line 26-28 Tapo jūrininku, pateko į Pietų Ameriką. Rašytiniuose šaltiniuose minimas nuo 1606 m., kaip vienas iš Pedro Fernandeso de Kiroso ekspedicijos laivo kapitonų.

Toresas, valdydamas laivą San Pedro 1605 m. gruodžio 21 d. išvyko iš Kaljao uosto. Ekspedicijos tikslas buvo atrasti Terra Australis. 1606 m. gegužę keliautojai pasiekė Vanuatu salyną. Ten Kirosas atsiskyrė nuo kitų laivų ir vėliau grįžo į Meksiką. Luisas Vaesas de Toresas tuo tarpu tęsė kelionę į vakarus. Jis pasuko ekspediciją link Manilos, bet stiprūs priešiniai vėjai ją nubloškė šalia Naujosios Gvinėjos. Keliautojai praplaukė Luiziadų salyną, ten ne kartą konfliktavo su vietiniais gyventojais, paėmė keletą belaisvių. Toliau jie pasiekė pačią Naująją Gvinėją, plaukė Papua įlankos pakrante. Toresas praplaukė sąsiauriu, kuris dabar pavadintas jo vardu, tačiau nėra žinoma, matė jis Australiją ar ne. Kelionės užrašuose tik paminėta, kad „toliau pietuose taip pat yra salų“. Keliautojas apiplaukė visą Naujosios Gvinėjos pietinę pakrantę, ją paskelbė Ispanijos Karūnos valda, toliau pro Seramą, Misoolą 1607 m. sausį pasiekė Prieskonių salas (Ternatę). Gegužės 22 d. Luisas Vaesas de Toresas atplaukė į Manilą. Iš ten jis norėjo plaukti į Ispaniją, bet Filipinų valdytojas to neleido. Po to, apie Toresą daugiau nieko nėra žinoma.

 Šaltiniai 

Kategorija:Ispanijos keliautojai
Kategorija:Ispanijos jūrininkai